Révajovská pustatina

Révajovská pustatina je prírodná rezervácia v správe štátnej ochrany prírody Dunajské luhy. Nachádza sa v katastrálnom území obce Hurbanovo v okrese Komárno v Nitrianskom kraji. Územie bolo vyhlásené alebo novelizované v roku 1988 na rozlohe 0,68 ha. Ochranné pásmo nebolo určené. Predmet ochrany Predmetom ochrany je: Ochrana zriedkavého biotopu húb na Podunajskej nížine. V súpise húb je zoznam vyše 40 druhov, napríklad 7 druhov z rodu hviezdovka (lat. Geastrum). Na Slovensku sú dve chránené mykologické lokality, Révajovská pustatina a prírodná pamiatka Podsalašie. Fauna Na území prírodnej rezervácie žije viacero druhov chránených živočíchov, z obojživelníkov tu bola zistená rosnička zelená (Hyla arborea), zo zástupcov plazov sa na celom území vyskytuje jašterica obyčajná (Lacerta agilis). (zdroj: rezervačná kniha štátnej ochrany prírody) Praktická ochrana Na základe základných dokumentov a projektu ochrany vykonávala štátna ochrana prírody v roku 2015 reguláciu nepôvodného a invázneho druhu pajaseň žliazkatý (Ailanthus altissima). Galéria Referencie Iné projekty Commons ponúka multimediálne súbory na tému Révajovská pustatina Externé odkazy Révajovská pustatina v Zozname osobitne chránených častí prírody SR Chránené územia, Štátna ochrana prírody Slovenskej republiky Letecké snímky mapy.cz Zdroj Tento článok je čiastočný alebo úplný preklad článku Révajovská pustatina na českej Wikipédii.